Diari Oficial de la Generalitat Valenciana


Sumari del DOGV 6547, del 20-06-2011 (2011/6454)

Notificació de la sentència dictada en el judici verbal número 1084/2008.
-------------------------------------------------------------------------

### Dades del document

Número de DOGV
:   6547

Data del DOGV
:   20-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6454


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 1084/2008. [2011/6454]  
Judici verbal 001084/2008  
Part demandant: María del Carmen Justo Maldonado.  
Part demandada: Berg Lars Henning i Sociedad Gestión Pórtico Playa, SL.  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Mitjançant aquesta sentència estime de forma íntegra la demanda interposada en propi nom i dret pel procurador el senyor Maseres Sánchez, en nom i representació de María del Carmen Justo Maldonado, contra Berg Lars Henning i Sociedad Gestión Pórtico Playa, SL, i condemne aquests darrers,conjuntament i solidàriament, a pagar a l'actora la quantitat de mil tres-cents noranta-set euros i noranta cèntims pels danys ocasionats a aquesta actora, i interessos d'aquesta quantitat que serà el legal dels diners des de la data de la presentació de la demandada i incrementats en dos punts des de la data d'aquesta sentència. Així mateix, condemne solidàriament Berg Lars Henning i Sociedad Gestión Pórtico Playa, SL, a impermeabilitzar el paviment de la terrassa privativa de la seua propietat ubicada al seu habitatge sobre l'habitatge de la demandada amb tela asfàltica, dins del termini d'un mes des de la notificació d'aquesta sentència, amb condemna a costes a la part demandada.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). La part haurà de dipositar la quantitat de cinquanta euros (50 €) en el compte de Banesto número 7888101764419649, i acreditar aquesta consignació. No s'admetrà a tràmit cap recurs que no tinga el dipòsit constituït.  
Aquesta és la sentència, que pronuncie, mane i firme».  
Torrevieja, 27 de juliol de 2010  
Atés que es desconeix el domicili o la residència actuals de la part demandada,mitjançant la diligència d'ordenació de data 30 de març de 2011, la secretària, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de la sentència de data 27 de juliol de 2010 a Berg Lars Henning i Sociedad Gestión Pórtico Playa, SL.  
  
Torrevieja, 30 de març de 2011.- La secretària judicial: Purificación Guillamón Ayala.